དེང་དུས་རབས་ཉེར་གཅིག་པའི་སྐབས་འདིར་ཚན་འཕྲུལ་རིག་པའི་རྦ་རླབས་ཆལ་ཆིལ་དུ་གཡོས་ཏེ་སྐར་ཆ་དང་སྐར་ཆའི་དབར་ལའང་དེང་རབས་ཀྱི་མི་རྣམས་ལ་ཉེ་བར་མཁོ་བའི་ཆ་རྐྱེན་མང་པོ་ཞིག་སྐྲུན་ཏེ་རང་ཉིད་ཀྱི་མདུན་ལྕོག་གྲུ་བཞིའི་སྟེང་དུ་གནའ་སྔོན་གྱི་ལོ་རྒྱུས་དང་དེང་རབས་ཀྱི་འགྱུར་གསར།དེ་བཞིན་མི་རིགས་ཀྱི་རིག་གཞུང་དང་རྒྱལ་རབས།ལྟ་གྲུབ་སྟེ་ཆོས་ལུགས་ཀྱི་བྱུང་རབས།ལོ་རྒྱུས་ཀྱིས་མཚོན་པའི་ཆེད་ལས་མཁས་པ་དང་རྒན་རབས་ཉམས་མྱོང་ཅན་གྱི་མི་སྣ་དབར་ཕན་ཚུན་མཛའ་འབྲེལ་གྱིས་གཏམ་གླེང༌།དཔྱད་རྩོམ་དང་།སྙན་རྩོམ་ལས་སོགས་ཅི་ཡིན་ཁྲ་ལྷམ་མེར་གློག་ཀླད་ཀྱི་བརྒྱུད་ལམ་ནས་ཀློག་ཐུབ་པའི་ཆ་རྐྱེན་ཡོད་པ་དང༌།མདོར་ན་སྔ་བར་ཕྱི་གསུམ་གྱི་གནས་སྟངས་ཐམས་ཅད་དཀའ་ཚེགས་མེད་པར་མཁྱེན་རྟོགས་ཐུབ་པའི་དྲ་རྒྱ་ཇི་སྙེད་ཅིག་མཆིས་པ་དེ་དག་གིས་མི་རྣམས་ལ་བློ་བསྐྱེད་གསར་པའི་ཤེས་བྱ་ཇི་སྙེད་ཅིག་ཐོབ་བཞིན་ཡོད།གོ་སྐབས་འདི་དང་བསྟུན་ཏེ་ངེད་ཅག་བོན་འབངས་ལྟ་བུར་མཚོན་ནའང་རྒྱལ་ཕྱི་ནང་དུ་བཞུགས་པའི་བོན་ཚོགས་དང་དགོན་པ་གྲྭ་ཚང་།དེ་བཞིན་ཚོགས་པ་སྐྱིད་སྡུག་ཁག་བཅས་ཀྱི་དྲ་རྒྱ་མི་ཉུང་པ་ཞིག་བྱུང་དང་འབྱུང་བཞིན་པ་ནི་དགའ་སྤོབས་སྐྱེ་འོས་པ་ཤིག་དང༌།